**Møtereferat**

|  |  |  |  |
| --- | --- | --- | --- |
| Tilstede: | Øyvind Weiby Gregersen (dekan), Anita Storsve (NTL), Britt-Iren Tiseth (Parat), Gerd Inger Sætrom (Vara LHVO), Veerle Jaspers (Forskerforbundet), Henriette Vaagland (Tekna), Pei Na Kui (NITO), Marit Martinsen (seksjonssjef HR) | | |
| Forfall: | Lisbeth Aune (Forskerforbundet), Sigrid Lindmo (HVO) | | |
| Om: | Losam-møte 06-20 | | |
| Møtetid: | 08.06.20 kl 13.00-14.30 | Møtested: | Skype |
| Signatur: | ØWG/MFM | | |

Referat fra forrige møte godkjent.

**Sak 20/28 Risikovurdering**

Hensikt: Informasjon og diskusjon om risikovurdering gjort av fakultetet ifm korona

Vedlegg: Regneark med risikoanalyse

Hensikten med dette var å få opp en liste over uønskede hendelser som kan skje som følge av korona fra alle instituttene. Instituttledelsen jobber videre med tiltak for å redusere konsekvens eller sannsynlighet for å hindre at uheldige hendelser inntrer. Hensikten er først og fremst at enhetene gjør en vurdering og iverksetter tiltak, men dekan har også sett på fellestiltak og om det er tiltak som enhetene kan lære av hverandre. Oversikt som skal vises til styret ble vist i møtet. Områder som er løftet frem er: studie, forskning og innovasjon, arbeidsmiljø og HMS, informasjon og kommunikasjon. Videre er det summert risikobilde innenfor de ulike feltene utdanning, forskning og forskerutdanning, nyskaping, ledelse og arbeidsmiljø, årsplan og store prosjekter.

LOSAM melder tilbake at dette gir en god oversikt, og at det er fint og omfattende. Det spilles inn at mengden med digitale møter øker, og at det er behov for pauser i møter av lang varighet, og i overgangen mellom møter. Møteledelse av digitale møter blir viktig. Her bør det komme en kort veileder.

**Sak 20/29 Fakultetsstyresaker**

Hensikt: Orientering om saker til fakultetsstyret 11.juni

Vedlegg: Sakspapirer til fakultetsstyret

På agendaen til fakultetsstyremøtet 11. juni står risikovurdering, Jens-Petter Andreassen skal presentere et faglig glimt fra virkeligheten (utvikling av koronatester), rammene for bemanningsplan og langtidsbudsjett.

Innspill: Muligheten for økte inntekter må være tydelig. Blant annet at en mister inntekt som følge av de færre stipendiater på RD.

**Sak 20/30** **Status bemanningsplan og langtidsbudsjett**

Hensikt: Orientering om status så langt, etter svar fra institutt på bestilling fra dekan

Presentasjon med svar fra institutt:

Scenario 1: samlet reduksjon med 14 stillinger

Oversikt over foreslåtte stillinger det er tenkt kutt i. Forslagene til kutt går i sum mest på å ta det på vitenskapelig side. Lite kutt på administrativ side.

Det informeres også om endring i lederstruktur på NV, der seksjonssjef for utdanning skal gå over i en rådgiverstilling. Dette tilsvarer en økning i stilling på utdanningsområdet, men fakultetsadministrasjonen har to frie stillinger som nå må omdisponeres til lederstilling på utdanning. Dette vil føre til en omflytting av oppgaver på utdanningssiden.

Scenario 2: samlet reduksjon på 10 stillinger

Denne viser også til størst kutt av stillinger på vitenskapelig side, og de samme stillingene som i S1, men færre.

Økonomiseksjonen sammen med HR skal nå regne på hva dette betyr i LTB.

I tillegg vil det den 15. juni bli kjent fordelingen av fullfinansierte studieplasser, noe som vil ha betydning for bemanningsplanarbeidet og LTB. Dette vil påvirke hvordan scenariene løses. Det vil bli laget alternativer i dette arbeidet. Det er ikke sikkert at det blir landet på ett av de to alternativene som danner grunnlag for endelig vedtak.

Kutt på stillinger vil i langtidsplan stå som permanente kutt, men det vil være en vurdering i arbeidet fra år til år. Instituttledere sammen med sin ledergruppe har i dette arbeidet gjort vurdering på hvilke konsekvenser dette vil få i årene fremover.

Det ble stilt spørsmål fra LOSAM på hva som ligger til grunn for forslag til reduserte stillinger per institutt. Det er tre faktorer som er hensyntatt (ligger under LOSAM-møte 5-20, sak 20-27)

* Bidrag til handlingsrom via Rammefordelingsmodellen
* Strategiske forhold
* Instituttets egenart

Denne saken vil bli tatt opp i LOSAM etter sommerferien.

**Sak 20/31 Høringsrunde sentralt ansettelsesorgan**

Hensikt: Fakultetene er bedt om å komme med innspill til saken om innføring av felles ansettelsesorgan.

Vedlegg: Saksnotat. Sentralt ansettelsesorgan

Mappe med vedlegg (må ikke leses før møtet)

Sentralt ansettelsesorgan (SAO) skal sikre god kvalitet i arbeidsgivers plikt til annen passende stilling. Mandatet til ansettelsesutvalget og prosedyrer som skal følge arbeidet blir viktige dokumenter.

Tilbakemelding fra LOSAM var at her kan en være i forkant, slik at en unngår arbeidet med å lyse ut og at det blir bedre oversikt over de med fortrinnsrett. Det er også mange vedlegg og mye som skal fylles ut i denne prosessen, noe som kan se arbeidskrevende ut.

**Sak 20/32 Møteagenda høst 2020**

Hensikt: Fastsette møtetidspunkt for høsten 2020

Vedlegg: Møteplan

Møteplan godkjent – møtene holdes en gang i måneden, mandager kl 13.00 – 14.30.

**Eventuelt**

Ingen saker.

**Neste møte: 24. august**